Meghalt William Christopher, a MASH című sorozat szereplője | Filmtekercs.hu
Nyolcvannégy éves korában meghalt William Christopher amerikai színész, a nagysikerű MASH sorozat egyik szereplője.
Christopher, akinél 18 hónappal ezelőtt diagnosztizáltak rákot, szombaton halt meg a kaliforniai Pasadenában lévő otthonában – írta a BBC News.
Christopher Chicagóban született, majd New Yorkba költözött, hogy színházi színészként találjon munkát. Később Kaliforniába ment, ahol számos televíziós szerepet kapott. 1972-ben aztán beválogatták a MASH szereplői közé.
A színész a tábori lelkészt, Mulcahy atyát alakította a sorozatban, amelynek mind a 11 évadában szerepelt. A háborús vígjátéksorozat 1972-től 1983-ig futott. Utolsó epizódjára 106 millió tévénéző volt kíváncsi, ami akkoriban rekordnak számított.
Címkékgyászjelentés William Christopher